Det kan få en skadelig virkning på danske landmænds økonomi, når regeringen udflytter store dele af Miljø- og Fødevareministeriet til provinsen.

Det fremgår af mail og bilag mellem to af statens øverste departementschefer, som Politiken er kommet i besiddelse af.

I oktober sidste år besluttede regeringen at flytte dele af NaturErhvervstyrelsen til Sydjylland – herunder den afdeling, som har ansvaret for udbetaling af landbrugsstøtte. Men to uger før beslutningen modtog regeringen usædvanligt kraftige advarsler om, at flytningen risikerer at ramme landmændene hårdt på pengepungen.